CC 20220801
Schulers Books (Beowulf - 4/101)\n- Beowulf - 4/101 -\nþäs þe him ýð-lâde eáðe wurdon. Þâ of wealle geseah weard Scildinga, 230 se þe holm-clifu healdan scolde, beran ofer bolcan beorhte randas, fyrd-searu fûslîcu; hine fyrwyt bräc môd-gehygdum, hwät þâ men wæron. Gewât him þâ tô waroðe wicge rîdan 235 þegn Hrôðgâres, þrymmum cwehte mägen-wudu mundum, meðel-wordum frägn: "Hwät syndon ge searo-häbbendra "byrnum werede, þe þus brontne ceól "ofer lagu-stræte lædan cwômon, 240 "hider ofer holmas helmas bæron? "Ic wäs ende-sæta, æg-wearde heóld, "þät on land Dena lâðra nænig "mid scip-herge sceððan ne meahte. "Nô her cûðlîcor cuman ongunnon 245 "lind-häbbende; ne ge leáfnes-word "gûð-fremmendra gearwe ne wisson, "mâga gemêdu. Næfre ic mâran geseah "eorla ofer eorðan, þonne is eówer sum, "secg on searwum; nis þät seld-guma 250 "wæpnum geweorðad, näfne him his wlite leóge, "ænlîc an-sýn. Nu ic eówer sceal "frum-cyn witan, ær ge fyr heonan "leáse sceáweras on land Dena "furður fêran. Nu ge feor-bûend, 255 "mere-lîðende, mînne gehýrað "ân-fealdne geþôht: ôfost is sêlest "tô gecýðanne, hwanan eówre cyme syndon."\nV. THE ERRAND.\nHim se yldesta andswarode, werodes wîsa, word-hord onleác: 260 "We synt gum-cynnes Geáta leóde "and Higelâces heorð-geneátas. "Wäs mîn fäder folcum gecýðed, "äðele ord-fruma Ecgþeów hâten; "gebâd wintra worn, ær he on weg hwurfe, 265 "gamol of geardum; hine gearwe geman "witena wel-hwylc wîde geond eorðan.-- "We þurh holdne hige hlâford þinne, "sunu Healfdenes, sêcean cwômon, "leód-gebyrgean: wes þu ûs lârena gôd! 270 "Habbað we tô þäm mæran micel ærende "Deniga freán; ne sceal þær dyrne sum "wesan, þäs ic wêne. Þu wâst, gif hit is, "swâ we sôðlice secgan hýrdon, "þät mid Scyldingum sceaða ic nât hwylc, 275 "deógol dæd-hata, deorcum nihtum "eáweð þurh egsan uncûðne nîð, "hýnðu and hrâ-fyl. Ic þäs Hrôðgâr mäg "þurh rûmne sefan ræd gelæran, "hû he frôd and gôd feónd oferswýðeð, 280 "gyf him ed-wendan æfre scolde "bealuwa bisigu, bôt eft cuman "and þâ cear-wylmas côlran wurðað; "oððe â syððan earfoð-þrage, "þreá-nýd þolað, þenden þær wunað 285 "on heáh-stede hûsa sêlest." Weard maðelode, þær on wicge sät ombeht unforht: "Æghwäðres sceal "scearp scyld-wîga gescâd witan, "worda and worca, se þe wel þenceð. 290 "Ic þät gehýre, þät þis is hold weorod "freán Scyldinga. Gewîtað forð beran "wæpen and gewædu, ic eów wîsige: "swylce ic magu-þegnas mîne hâte "wið feónda gehwone flotan eówerne, 295 "niw-tyrwedne nacan on sande "ârum healdan, ôð þät eft byreð "ofer lagu-streámas leófne mannan "wudu wunden-hals tô Weder-mearce. "Gûð-fremmendra swylcum gifeðe bið, 300 "þät þone hilde-ræs hâl gedîgeð." Gewiton him þâ fêran (flota stille bâd, seomode on sâle sîd-fäðmed scyp, on ancre fäst); eofor-lîc scionon ofer hleór-beran gehroden golde 305 fâh and fýr-heard, ferh wearde heóld. Gûðmôde grummon, guman onetton, sigon ätsomne, ôð þät hy säl timbred geatolîc and gold-fâh ongytan mihton; þät wäs fore-mærost fold-bûendum 310 receda under roderum, on þäm se rîca bâd; lixte se leóma ofer landa fela. Him þâ hilde-deór hof môdigra torht getæhte, þät hie him tô mihton gegnum gangan; gûð-beorna sum 315 wicg gewende, word äfter cwäð: "Mæl is me tô fêran; fäder alwalda "mid âr-stafum eówic gehealde "sîða gesunde! ic tô sæ wille, "wið wrâð werod wearde healdan."\nVI. BEÓWULF'S SPEECH.\n320 Stræt wäs stân-fâh, stîg wîsode gumum ätgädere. Gûð-byrne scân heard hond-locen, hring-îren scîr song in searwum, þâ hie tô sele furðum in hyra gryre-geatwum gangan cwômon. 325 Setton sæ-mêðe sîde scyldas, rondas regn-hearde wið þäs recedes weal, bugon þâ tô bence; byrnan hringdon, gûð-searo gumena; gâras stôdon, sæ-manna searo, samod ätgädere, 330 äsc-holt ufan græg: wäs se îren-þreát wæpnum gewurðad. Þâ þær wlonc häleð oret-mecgas äfter äðelum frägn: "Hwanon ferigeað ge fätte scyldas, "græge syrcan and grîm-helmas, 335 "here-sceafta heáp?-- Ic eom Hrôðgâres "âr and ombiht. Ne seah ic el-þeódige "þus manige men môdiglîcran. "Wên' ic þät ge for wlenco, nalles for wräc-sîðum, "ac for hige-þrymmum Hrôðgâr sôhton." 340 Him þâ ellen-rôf andswarode, wlanc Wedera leód word äfter spräc, heard under helme: "We synt Higelâces "beód-geneátas; Beówulf is mîn nama. "Wille ic âsecgan suna Healfdenes, 345 "mærum þeódne mîn ærende, "aldre þînum, gif he ûs geunnan wile, "þät we hine swâ gôdne grêtan môton." Wulfgâr maðelode (þät wäs Wendla leód, wäs his môd-sefa manegum gecýðed, 350 wîg and wîs-dôm): "ic þäs wine Deniga, "freán Scildinga frinan wille, "beága bryttan, swâ þu bêna eart, "þeóden mærne ymb þînne sîð ; "and þe þâ andsware ädre gecýðan, 355 "þe me se gôda âgifan þenceð." Hwearf þâ hrädlîce, þær Hrôðgâr sät, eald and unhâr mid his eorla gedriht; eode ellen-rôf, þät he for eaxlum gestôd Deniga freán, cûðe he duguðe þeáw. 360 Wulfgâr maðelode tô his wine-drihtne: "Her syndon geferede feorran cumene "ofer geofenes begang Geáta leóde: "þone yldestan oret-mecgas "Beówulf nemnað. Hy bênan synt, 365 "þät hie, þeóden mîn, wið þe môton "wordum wrixlan; nô þu him wearne geteóh, "þînra gegn-cwida glädnian, Hrôðgâr! "Hy on wîg-geatwum wyrðe þinceað "eorla geæhtlan; hûru se aldor deáh, 370 "se þæm heaðo-rincum hider wîsade."\nVII. HROTHGAR'S WELCOME.\nHrôðgâr maðelode, helm Scyldinga: "Ic hine cûðe cniht-wesende. "Wäs his eald-fäder Ecgþeó hâten, "þäm tô hâm forgeaf Hrêðel Geáta 375 "ângan dôhtor; is his eafora nu "heard her cumen, sôhte holdne wine. "þonne sägdon þät sæ-lîðende, "þâ þe gif-sceattas Geáta fyredon "þyder tô þance, þät he þrittiges 380 "manna mägen-cräft on his mund-grîpe "heaðo-rôf häbbe. Hine hâlig god "for âr-stafum us onsende, "tô West-Denum, þäs ic wên häbbe, "wið Grendles gryre: ic þäm gôdan sceal 385 "for his môd-þräce mâdmas beódan. "Beó þu on ôfeste, hât hig in gân, "seón sibbe-gedriht samod ätgädere; "gesaga him eác wordum, þät hie sint wil-cuman "Deniga leódum." Þâ wið duru healle 390 Wulfgâr eode, word inne âbeád: "Eów hêt secgan sige-drihten mîn, "aldor Eást-Dena, þät he eówer äðelu can "and ge him syndon ofer sæ-wylmas, "heard-hicgende, hider wil-cuman. 395 "Nu ge môton gangan in eówrum guð-geatawum, "under here-grîman, Hrôðgâr geseón; "lætað hilde-bord her onbidian, "wudu wäl-sceaftas, worda geþinges." Ârâs þâ se rîca, ymb hine rinc manig, 400 þryðlîc þegna heáp; sume þær bidon, heaðo-reáf heóldon, swâ him se hearda bebeád. Snyredon ätsomne, þâ secg wîsode under Heorotes hrôf; hyge-rôf eode, heard under helme, þät he on heoðe gestôd. 405 Beówulf maðelode (on him byrne scân, searo-net seówed smiðes or-þancum): "Wes þu Hrôðgâr hâl! ic eom Higelâces "mæg and mago-þegn; häbbe ic mærða fela "ongunnen on geogoðe. Me wearð Grendles þing 410 "on mînre êðel-tyrf undyrne cûð: "secgað sæ-lîðend, þät þes sele stande, "reced sêlesta, rinca gehwylcum "îdel and unnyt, siððan æfen-leóht "under heofenes hâdor beholen weorðeð. 415 "Þâ me þät gelærdon leóde mîne,\nBeowulf - 4/101